b'\n_START_ARTICLE_\nTarga Florio\n_START_SECTION_\nHistorie\n_START_PARAGRAPH_\nTarga Florio er en av verdens eldste bilkonkurranser. Det f\xc3\xb8rste l\xc3\xb8pet i 1906 ble kj\xc3\xb8rt over 446 km p\xc3\xa5 smale fjellveier. Vinneren, Alessandro Cagno holdt en gjennomsnittlig hastighet p\xc3\xa5 50 km/t._NEWLINE_P\xc3\xa5 midten av 1920-tallet var Targa Florio en av Europas viktigste konkurranser, da verken sportsbilkonkurranser som 24-timersl\xc3\xb8pet p\xc3\xa5 Le Mans og Mille Miglia eller Grand prix racing var blitt etablert._NEWLINE_Fra sportsbil-VM 1955 var Targa Florio en delkonkurranse i sportsbil-VM. En rekke ulike banestrekninger er blitt kj\xc3\xb8rt gjennom \xc3\xa5rene. Det begynte med en strekning p\xc3\xa5 148 km per runde, men den siste tiden har rundene blitt kortet ned til 72 km. Vanligvis kj\xc3\xb8res 10 runder i konkurransen. Start og m\xc3\xa5l er i byen Cerda. Bilene slippes avsted en og en, med to minutters mellomrom, som i et sportsbilrally._NEWLINE_Rundt Sportsbil-VM i 1970 hadde farten og dermed ulykkesrisikoen blitt drevet opp, der bilene ruset fram gjennom trange gater i fjellbyer og etter sportsbil-VM i 1973 ble konkurransen str\xc3\xb8ket av VM-kalenderen av hensyn til sikkerheten. Targa Florio fortsatte som en nasjonal konkurranse, men etter en spektakul\xc3\xa6r d\xc3\xb8dsulykke i 1977 ble  konkurransen med raske sportsbiler avlyst. Konkurransen lever idag videre som et rally.'